เขียนย่อหน้าเกี่ยวกับ ความหมายของ การขายตัดขาดทุน
การขายตัดขาดทุน หมายถึง การบริหารความเสี่ยงจากการลงทุน ในกรณีที่เกิดเหตุการณ์ตรงข้ามกับสิ่งที่เราได้คาดหวังเอาไว้ แนวทางในการบรรเทาความเสียใจที่เกิดจากการสภาวะตลาดหุ้นที่ไม่เป็นไปตามที่เราคาดไว้ ซึ่งนักลงทุนสายปัจจัยเทคนิค จะกำหนดการขายตัดขาดทุนจากระดับผลขาดทุนที่ยอมรับได้เป็นค่าตายตัว หรือไม่ก็กำหนดจากราคาหุ้นหลุดแนวรับสำคัญ ส่วนนักลงทุนสายปัจจัยพื้นฐานจะไม่ให้ความสำคัญกับการเปลี่ยนแปลงของราคาหุ้น แต่จะให้ความสำคัญกับการเปลี่ยนแปลงของปัจจัยพื้นฐาน

บทเรียนจากย่อหน้านี้

“การขายตัดขาดทุน” หรือ “Cut Loss” เป็นหนึ่งในแนวทางที่ช่วยบรรเทาอาการบาดเจ็บจากภาวะตลาดหุ้นที่ไม่เป็นไปตามคาด แต่การจะตัดสินใจทำให้ได้จริงๆ ในสถานการณ์ที่ราคาหุ้นปรับตัวลดลง บางครั้งก็เป็นเรื่องยาก นักลงทุนเองก็อาจยังลังเลเพราะยังมีคำถามในใจว่าควรจะทำจริงหรือเปล่า

การขายตัดขาดทุน คือ การบริหารความเสี่ยงจากการลงทุนในกรณีที่เกิดเหตุการณ์ตรงกันข้ามกับสิ่งที่คาดหวังไว้ สำหรับนักลงทุนสายปัจจัยเทคนิคอาจกำหนดการขายตัดขาดทุนจากระดับผลขาดทุนที่ยอมรับได้เป็นค่าตายตัว เช่น -3% , -5% หรือ -10% เป็นต้น โดยหากเกิดผลขาดทุนแตะระดับดังกล่าวแล้ว จะตัดสินใจขายตัดขาดทุน ขณะที่บางท่านอาจจะกำหนดการขายตัดขาดทุน จากการที่ราคาหุ้นหลุดแนวรับสำคัญ หรือเครื่องชี้ทางเทคนิคเกิดสัญญาณขายก็ได้ แต่ไม่ว่าจะเป็นแบบใดสิ่งที่ต้องตระหนักไว้เสมอ คือ

1. ต้องมีแผนการลงทุนที่ชัดเจนล่วงหน้าเสมอ

2. ไม่มีเทคนิควิธีไหนที่ดีที่สุดหรือได้ผล 100%

3. ต้องมีวินัยการลงทุนเพราะจะทำให้อยู่รอดในตลาดได้ในระยะยาว

อย่างไรก็ตาม หากเป็นนักลงทุนสายปัจจัยพื้นฐาน การขายตัดขาดทุนจะไม่ได้ให้ความสำคัญกับการเปลี่ยนแปลงของราคาหุ้นที่ขึ้นหรือลงในแต่ละวัน แต่จะให้ความสำคัญกับการเปลี่ยนแปลงของปัจจัยพื้นฐานที่ไม่ได้เป็นไปอย่างที่มองไว้ เพราะฉะนั้นแม้ราคาหุ้นปรับตัวลงแต่ปัจจัยพื้นฐานไม่เปลี่ยนแปลงหรือเป็นเพียงผลกระทบที่เกิดขึ้นชั่วคราวก็ไม่จำเป็นต้องตัดสินใจขายตัดขาดทุน แต่อาจมองเป็นจังหวะซื้อเพิ่มก็ได้
การวิเคราะห์ทางการเงิน & เศรษฐศาสตร์การเงิน,ตลาดการเงิน & ผลิตภัณฑ์และบริการทางการเงิน,ความรู้ทางการเงิน